Samferdselsdepartementet

Att.: Samferdselsminister Knut Arild Hareide

Sendes som vedlegg til brev fra Ramona Lind

Asker, 6. november 2020

**NSN STØTTER RAMONA LINDS ENGASJEMENT FOR TRANSPORTSIKKERHET**

Nasjonalt støttegruppenettverk, NSN, er et nettverk for erfaringsutveksling og gjensidig støtte mellom tidligere og eksisterende støttegrupper etter katastrofer og ulykker, og personer med erfaring fra engasjement i slike støttegrupper. NSN åpner også for deltagelse av personer med erfaring fra tilsvarende engasjement etter ulykke / katastrofe med et lavere antall berørte.

Helsedirektoratets veileder for psykososiale tiltak ved kriser, ulykker og katastrofer har referanse til Nasjonalt støttegruppenettverk.

I forbindelse med vårt pågående prosjekt for dokumentasjon av erfaringer og kompetanse, støttet av Stiftelsen DAM, har NSN kommet i kontakt med Ramona Lind fra Sortland.

Ramona Lind mistet sin sønn, Charlie Dan Lind, 21. mars 2019 som følge av frontkollisjon med et utenlands vogntog 7. januar 2019. I tiden etter denne tragedien har Ramona Lind etablert en enestående kampanje for bedre sikkerhet på norske veier, Nord-Norge i særdeleshet.

NSN ønsker å videreføre kontakten med Ramona Lind, til støtte for både NSN og Lind.

Etter møtet med samferdselsministeren tidligere i år, mottok Ramona Lind svar fra statsråden på en rekke av de krav og anbefalinger hun hadde fremmet i møtet. Hun er ikke tilfreds med svarene fra regjeringen, og har derfor skrevet nytt brev til samferdselsminister Knut Arild Hareide i dag, 6. november2020. Vi har notert noen av punktene i Ramona Linds budskap:

* Rapporteringssystemene må ikke bare registrere de alvorligste ulykkene, men også det store antallet hendelser med skadepotensiale, av hensyn til læring og forebygging
* Det er utilstrekkelig kvalifikasjon for å kjøre på norske vinterveier at sjåføren har sett informasjonsmateriell fra Norge. Materiellet er for øvrig ikke dekkende for realitetene som møter utenlandske sjåfører på norske (vinter)veier.
* Antallet anmeldelser fra veimyndighetene som blir henlagt av politiet er alt for høyt
* Anledning til kabotasjekjøring utnyttes og har et omfang som er altfor høyt, og dermed medfører betydelig sikkerhetsrisiko på norske veier.

Kravene, forslagene og anbefalingene fra Ramona Lind er godt begrunnet og bør gjennomgås med sikte på realisering, ikke utredes med formål å begrunne avvisning.

Nasjonalt støttegruppenettverk bekrefter med dette til Samferdselsdepartementet at vi stiller oss bak budskapet fra Ramona Lind til Samferdselsdepartementet og statsråden.

Med vennlig hilsen

NASJONALT STØTTEGRUPPENETTVERK / NSN

Jan Harsem, daglig leder (sign) Rita Engh Sormul, styreleder (sign)

**NASJONALT STØTTEGRUPPENETTVERK**

**ORG.NR.:** 993 251 240

**KONTOR:** Gml. Drammens vei 227 • Asker sentrum / **POST:** Postboks 23 • 1371 Asker ? NORGE

**FACEBOOK:** <https://www.facebook.com/stottegruppene/>

**EPOST:** Daglig leder Jan Harsem: [jan@harsem.no](mailto:jan@harsem.no) / Styreleder Rita Engh Sormul: [ritaso@online.no](mailto:ritaso@online.no)

**TELEFON:** Jan: +47 - 95 77 11 99 / Rita: +47 – 970 03 179